રાહુલે પીએમ મોદી પર તંજ કસતા કહ્યુ કે, મોદીજીએ સાચું જ કહ્યુ હતુ કે, જે 70 વર્ષોમાં થયુ નથી, જે કોઇ કરી શક્યુ નહી, તે નિર્ણય પીએમ મોદીજીએ લીધો અને દેશનાં અર્થતંત્રને વેર વિખેર કરી નાખ્યો. હવે મોદીજીને જવાબ તો આપવો જ પડશે કે તેમણે આ કેમ કર્યુ? સાથે તેમણે પત્રકારોનાં સવાલ પર અનિલ અંબાણીને પણ આડેહાથ લેતા કહ્યુ કે, અનિલ અંબાણીએ કોંગ્રેસ પાર્ટી પર માનહાનીનો દાવો કરી દીધો છે તેને અમે આવકારીએ છીએ, જેટલા માનહાનીનાં દાવા કરવા હોય તે અનિલ અંબાણી કરી શકે છે. રાહુલે કહ્યુ કે, માનહાની કરવાથી કોઇ સચ્ચાઇ બદલવાની નથી. સાથે રાહુલે કીધુ કે પીએમ મોદીજીએ આ નિર્ણયને લઇને દેશની જનતા સમક્ષ આવીને કહેવુ જોઇએ કે તેમણે આ પગલુ લેવાની જરૂર કેમ પડી?